# Forfatterprofiler

Nina Bonderup Dohn, ph.d., lektor i informationsvidenskab og indtil 31.12.12 Humanioras repræsentant i Center for Universitetspædagogik på SDU. Hun har siden 1.6.11 været ansvarshavende redaktør på Dansk Universitetspædagogisk Tidsskrift. Hendes forskning ligger i spændingsfeltet mellem erkendelsesteori og læringsteori med fokus både på filosofiske spørgsmål om, hvad viden og læring er, og på pædagogiske spørgsmål om didaktisk design af læringssituationer.

Birgitte Madelung, ph.d., var på tidspunktet for den rapporterede følgeforskning ansat som specialkonsulent ved Center for Universitetspædagogik på SDU. Hun fungerede som kursusleder på Universitetspædagogikum og på en lang række universitetspædagogiske kurser. Hun arbejdede desuden med projekter vedrørende informationskompetence, feedback og sprogkompetencer. Siden 1.12.2012 er hun ansat som leder af Center for Universitetspædagogik og Didaktik på Det Humanistiske Fakultet på KU.